CELEX: 32006D0060
Language: mt
Date: 2006-02-02 00:00:00
Title: Deċiżjoni tal-Kummissjoni tat- 2 ta' Frar 2006 li temenda l-Anness C għad-Direttiva tal-Kunsill 89/556/KEE dwar kondizzjonijiet ta' saħħa ta' l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta' embrijoni ta' annimali domestiċi ta' l-ispeċi ta' l-ifrat (innotifikata taħt dokument numru C(2006) 193) Test b'rilevanza għaż-ŻEE.

8.5.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  118
               
            DEĊIŻJONI TAL-KUMMISSJONI
      tat-2 ta' Frar 2006
      li temenda l-Anness C għad-Direttiva tal-Kunsill 89/556/KEE dwar kondizzjonijiet ta' saħħa ta' l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta' embrijoni ta' annimali domestiċi ta' l-ispeċi ta' l-ifrat
      (innotifikata taħt dokument numru C(2006) 193)
      (Test b'relevanza għaż-ŻEE)
      (2006/60/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar kondizzjonijiet ta' saħħa ta' l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta' embrijoni ta' annimali domestiċi ta' l-ispeċi ta' l-ifrat (1), u b'mod partikolari tal-Artikolu 16 tagħha,
      Billi:
      
                  (1)
               
               
                  Id-Direttiva tal-Kunsill 89/556/KEE tistabbilixxi kondizzjonijiet ta' saħħa ta' l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta' embrijoni ta' annimali domestiċi ta' l-ispeċi ta' l-ifrat.
               
            
                  (2)
               
               
                  Dik id-Direttiva tipprevedi, inter alia, li l-embrijoni ta' l-ifrat m'għandhomx jintbagħtu minn Stat Membru għall-ieħor sakemm ma jkunux ġew ikkonċeputi permezz ta' inseminazzjoni artifiċjali jew fertilizzazzjoni in vitro b'sperma minn raġel donatur li jinsab fil-post tal-ġbir ta' l-isperma approvat mill-awtorità kompetenti għall-ġbir, l-ipproċessar u l-ħażna ta' l-isperma jew b'sperma importata skond id-Direttiva tal-Kunsill 88/407/KEE ta' l-14 ta' Ġunju 1988 li tistabbilixxi r-rekwiżiti tas-saħħa ta' l-annimali applikabbli għall-kummerċ intra-Komunitarju u għal importazzjonijiet ta' deep frozen semen ta' annimali domestiċi ta' l-ispeċi tal-bovini (2).
               
            
                  (3)
               
               
                  Iċ-ċertifikat mudell tas-saħħa ta' l-annimali għall-kummerċ intra-Komunitarju ta' embrijoni ta' annimali domestiċi ta' l-ispeċi ta' l-ifrat huwa stabbilit fl-Anness C għad-Direttiva tal-Kunsill 89/556/KEE. Dak iċ-ċertifikat ma fihx xi rekwiżiti speċifiċi dwar l-isperma li ntużat għall-fertilizzazzjoni.
               
            
                  (4)
               
               
                  Kien hemm problemi fil-kummerċ ta' l-embrijoni b'mod partikolari wara l-adozzjoni ta' regoli aktar stretti għad-dħul tal-barrin fiċ-ċentri tal-ġbir ta' l-isperma fid-Direttiva 88/407/KEE, kif emendata mid-Direttiva 2003/43/KE (3).
               
            
                  (5)
               
               
                  Sabiex il-problemi għaċ-ċertifikazzjoni jistgħu jiġu evitati, għandu jiġi inkluż rekwiżit addizzjonali għaċ-ċertifikazzjoni fiċ-ċertifikat mudell tas-saħħa ta' l-annimali attwali li jipprevedi obbligazzjoni li l-isperma li tintuża għall-fertilizzazzjoni tikkonforma mad-Direttiva 88/407/KEE.
               
            
                  (6)
               
               
                  Id-Direttiva 89/556/KEE għandha, għalhekk, tiġi emendata skond dan.
               
            
                  (7)
               
               
                  Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      L-Anness C għad-Direttiva 89/556/KEE hu mibdul bit-test fl-Anness ta' din id-Deċiżjoni.
      Artikolu 2
      Din id-Deċiżjoni għandha tibda tapplika mit-23 ta' Frar 2006.
      Artikolu 3
      Din id-Deċiżjoni hija indirizzata lill-Istati Membri.
      
         Magħmul fi Brussell, it-2 ta' Frar 2006.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 302, 19.10.1989, p. 1. Direttiva kif emendata l-aħħar bir-Regolament (KE) Nru 806/2003 (ĠU L 122, 16.5.2003, p. 1).
      
         (2)  ĠU L 194, 22.7.1988, p. 10. Direttiva kif emendata l-aħħar bid-Deċiżjoni tal-Kummissjoni 2006/16/KE (ĠU L 11, 17.1.2006, p. 21).
      
         (3)  ĠU L 143, 11.6.2003, p. 23.
      
         ANNESS
         
            
               “ANNESS C
               
                  
               Test ta 'immaġni
               
                  KOMUNITÀ EWROPEA
                  Ċertifikat għall-kummerċ Intra Komunitarju
                  Parti I: Dettalji tal-kunsinja mibghuta
                  I.1. Kunsinnatur
                  Isem
                  Indirizz
                  Kodici Postali
                  I.2. Numru ta’ Ċertifikat ta’ riferenza
                  I.2.a. Numru lokali ta’ riferenza:
                  I.3. Awtorita Centrali kompetenti
                  I.4. Awtorita lokali kompetenti
                  I.5. Destinatarju
                  Isem
                  Indirizz
                  Kodici Postali
                  I.6. Numru/I ta’ ċertifikati oriġinali
                  I.7.
                  I.8. Pajjiz ta’ origini
                  Kodici ISO
                  I.9. Regjun ta’ origini
                  Kodici
                  I.10. Pajjiz ta’ destinazzjoni
                  Kodici ISO
                  I.11. Regjun ta’ destinazzjoni
                  Kodici
                  I.12. Pajjiz ta’ origini/Pajjiz ta’ hsad
                  Korp approvat
                  Tim embrijoniku
                  Isem
                  Indirizz
                  Kodici Postali
                  Numru approvat
                  I.13. Post ta’ destinazzjoni
                  Korp approvat
                  Fond
                  Tim embrijoniku
                  Ohrajn
                  Isem
                  Indirizz
                  Kodici Postali
                  Numru approvat
                  I.14.
                  I.15.
                  I.16. Mezz ta’ trasport
                  Ajruplan
                  Vaxxel
                  Vagun
                  Vejikolu tat-triq
                  Ohrajn
                  Identifikazzjoni
                  I.17.
                  I.18. Speċi ta’ annimal/Prodott
                  I.19. Kodici tal-Komodita (Kodici CN)
                  I.20. Numru/Kwantita
                  I.21.
                  I.22. Numru ta’ pakketti
                  I.25. Annimali ċertifikati/prodotti ċertifikati għal:
                  Riproduzzjoni artificjali
                  I.26. Ghat-tranżitu fl-UE lejn Pajjiż Terz
                  Pajjiz terz
                  Post ta’ ħrug
                  Post ta’ dħul
                  Kodiċi ISO
                  Kodiċi
                  Numru tal-BIP unit:
                  I.27. Tranżitu minn Pajjiżi Membri
                  Stat Membru
                  Stat Membru
                  Stat Membru
                  Kodiċi ISO
                  Kodiċi ISO
                  Kodiċi ISO
                  I.28. Esportazzjoni
                  Pajjiż terz
                  Post ta’ ħrug
                  Kodiċi ISO
                  Kodiċi
                  I.29.
                  I.30.
                  I.31. Identifikazzjoni tal-prodotti ta’ l-annimali
                  Speci
                  (Isem xjentifiku)
                  Marka ta’ identifikazzjoni
                  Kategorija
                  Numru ta’ approvazzjoni ta’ l-iskwadra
               
               
                  
               Test ta 'immaġni
               
                  IL-KOMUNITÀ EWROPEA
                  L-embrijoni bovini domestiċi
                  Parti II: Ċertifikazzjoni
                  II. Informazzjoni sanitarja
                  II.a. Numru ta’ referenza taċ-ċertifikat
                  II.b. Numru ta’ referenza lokali
                  Jien, hawntaħt iffirmat, il-veterinarju uffiċjali, b’dan niċċertifika li l-embrijoni deskritti f’dan iċ-ċertifikat:
                  II.1 ġew miġbura, ipproċessati u maħżuna b’konformità ma’ l-Anness A għad-Direttiva 89/556/KEE.
                  II.2 ġew mibgħuta fil-post tat-tagħbija f’kontenituri ssiġillati skond l-Anness A għad-Direttiva 89/556/KEE.
                  II.3 ġew mid-donaturi ta’ l-ispeċi bovini li jikkonformaw ma’ l-Anness B għad-Direttiva 89/556/KEE.
                  II.4 kienu ikkonċeputi jew permezz ta’ inseminazzjoni artifiċjali jew b’fertilizzazzjoni in vitro (1) bl-użu ta’ sperma ġejja minn ċentri tal-ġbir ta’ sperma jew tal-ħżin approvati skond id-Direttiva 88/407/KEE u li tinsab fi Stat Membru tal-Komunità Ewropea jew f’pajjiż terz elenkat fl-Anness I għad-Deċiżjoni tal-Kummissjoni 2004/639/KE (1) (2).
                  Noti
                  (1) Ħassar kif meħtieġ.
                  (2) ĠU L 292, tal-15.9.2004, p. 21.
                  (3) [Kaxxa I.6. fil-Parti I]:
                  Fil-każ ta’ l-embrijuni importati, daħħal in-numru taċ-ċertifikat ta’ importazzjoni.
                  (4) [Kaxxa I.31. fil-Parti I]:
                  Marka ta’ identifikazzjoni li tikkorrispondi għad-dettalji li jidentifikaw il-baqar donaturi u d-data tal-ġbir.
                  Kategorija: speċifika jekk kienx hemm(a) penetrazzjoni jew(b) non-penetrazzjoni taż-zona pellucida.
                  Il-veterinarju uffċjali
                  Isem, (b' ittri kbar)
                  Unità Veterinarja Lokali:
                  Data:
                  Timbru
                  Kwalifika u titlu:
                  Nru ta' I-LVU:
                  IL-firma:’